Im Joa 1102 is Berchtsgoan des easchtemoij auf am Peagamentl buakundet woan. Zwengatsdem ham dann aa 2002 net bloß de Moaktara des 900-jaarige Jubiläum gfeiat. S'wead se vazait, de easchte Bsiedlung Berchtsgoans is zwengam Glübd vo da Gräfin Iamingaad vo Suijzboch gwen. Dea iraa Mo hot se scheints beim Jong dabräslt unn is vonam Feisn gstiazt. De Iami hot dann gsuacht unn  gsuacht unn schliaßli globt, wanns'n find, ian Mo, woijts a Klosta stiftn. Unn des hots dann aa gmocht - aufm Feisn, wosn gfundn hot, is zeascht a kloans Klosta, spada de Stiftskiach baut woan, de dann aa no mehrmoijs umbaut woan is.